Verstopte drein lei tot gru-vondsArgieffoto ŉ Fetus is Woensdagaand in ŉ drein in Birchleigh in Kempton Park ontdek nadat loodgieters uitgeroep is om ŉ verstopte drein oop te maak. Annine Siddall, woordvoerder van ER24, het gesê die fetus is omstreeks 18:00 deur die loodgieters ontdek. “Ons paramedici is na die toneel ontbied toe loodgieters op die liggaam afgekom het nadat hulle uitgeroep is om ŉ verstopte drein oop te maak,” het Siddall gesê. Volgens haar het paramedici by hul aankoms op die toneel omstreeks 22:00 die fetus op die sypaadjie aangetref. “Dit was duidelik die fetus was al ŉ geruime tyd dood,” het sy gesê. Die polisie ondersoek die voorval.